รายการเดินหน้าประเทศไทย : รับมือสถานการณ์น้ำ
พล.ท.สรรเสริญ  แก้วกำเนิด  โฆษกประจำสำนักนายกรัฐมนตรี กล่าวในรายการเดินหน้าประเทศไทย ถึงสถานการณ์น้ำว่าที่ผ่านมาจากสถานการณ์ฝนที่ตกช่วงต้นเดือนตุลาคม หน่วยงานที่เกี่ยวข้องสามารถบริหารจัดการได้  ซึ่งการบริหารจัดการในพื้นที่ภาคตะวันออกเฉียงเหนือและภาคกลางต่างกัน โดยยืนยันว่าพื้นที่เขตเศรษฐกิจจะไม่ได้รับผลกระทบจากปริมาณน้ำฝน  ส่วนพื้นที่แก้มลิงมีไว้เพื่อใช้รองรับน้ำฝนที่ตกมาเพิ่มเติม  พร้อมย้ำว่ารัฐบาลให้ความสำคัญกับประชาชนทุกพื้นที่เท่าเทียมกัน ไม่ได้เน้นดูแลเฉพาะพื้นที่เขตเศรษฐกิจหรือกรุงเทพมหานครเท่านั้น





โฆษกประจำสำนักนายกรัฐมนตรี ยังกล่าวว่า ข้อมูลข่าวสารเป็นสิ่งสำคัญ ซึ่งนายกรัฐมนตรีเน้นย้ำให้ทุกส่วนราชการต้องไม่ปิดบังข้อมูลต่อประชาชน ต้องให้ประชาชนรับรู้ข้อมูลข่าวสารอย่างทาวถึงและรวดเร็ว เพื่อเตรียมความพร้อม  โดยปัญหาสำคัญของโลกในขณะนี้ คือ การเปลี่ยนแปลงของสภาพอากาศ ขณะนี้รัฐบาลจึงขอความร่วมมือจากทุกภาคส่วนร่วมกันหารือเพื่อรับมือกับสภาพอากาศเปลี่ยนแปลงที่มีผลกระทบทำให้น้ำท่วม  น้ำแล้ง  ซึ่งแม้ประชาชนจะเข้าใจสถานการณ์ แต่ทุกภาคส่วนก็ต้องหารือกันเพื่อเก็บน้ำไว้ใช้ในช่วงฤดูแล้ง และเมื่อถึงฤดูฝนก็ต้องสามารถเก็บกักน้ำไว้ได้ พร้อมยืนยันไม่ใช่การตั้งเป้าจะสร้างเขื่อนในพื้นที่ใด



ศิริศุภา  กร่างสะอาด / สวท.